open-index/open-wikipedia-markdown huggingface dataset:
Պլիմուտյան եղբայրներ

**Պլիմուտյան եղբայրներ** (), բողոքական ուղղության պահպանողական (կոնսերվատիվ) կրոնական խումբ, որը ձևավորվել է 19-րդ դարի առաջին քառորդում Անգլիայում և Իռլանդիայում։

Պլիմուտյան եղբայրները հավատարիմ են աստվածաշնչյան ֆունդամենտալիստական և դիսպենսացիոնալիստական հայացքներին: Այսպիսով, այս շարժման գրեթե բոլոր ներկայումս գոյություն ունեցող ուղղությունները ճանաչում են Աստվածաշնչի ամբողջական ոգեշնչումը և հավատում են Քրիստոսի երկրորդ գալուստին հազարամյակի թագավորության սկսվելուց առաջ (պրեմիլենարիզմ): Կազմակերպչական առումով Պլիմուտյան եղբայրների համայնքները (եկեղեցիները) լիովին ինքնավար են. հոգևորականություն չկա։ Շարժման ապակենտրոնացման պատճառով դրա թվաքանակի գնահատումը դժվար է և տատանվում է 0,4 միլիոն մարդուց (այսպես կոչված փակ Պլիմուտյան եղբայրներ) մինչև 2,4 միլիոն մարդ։

Վարդապետությունը հիմնված է Ժան Կալվինի տարբեր ուսմունքների վրա, այդ թվում՝ լայնորեն ընդունված թեզիսի՝ «Ով մեկ անգամ փրկվում է, հավիտյան փրկվում է»։ Պլիմուտյան եղբայրական համայնքներում կարելի է հանդիպել տարբեր քրիստոնեական հարանվանություններից մարդկանց (հիսունականներ, բապտիստներ, լյութերականներ և այլն): Պլիմուտյան եղբայրների համայնքների քարտեզը մեծապես համընկնում է նախկին Բրիտանական կայսրության գաղութային տիրույթների քարտեզի հետ։

## Տես նաև
*Դիսպենսացիոնալիզմ

## Ծանոթագրություններ
Մաուրիցիո Սակոնի

**Մաուրիցիո Սակոնի** (, ), իտալացի արհմիութենական գործիչ, տնտեսագետ և քաղաքական գործիչ, Իտալիայի աշխատանքի, առողջապահության և սոցիալական քաղաքականության նախարար (2008-2011 թվականներ):

## Կենսագրություն
Սակոնին ծնվել է 1950 թվականի հուլիսի 13-ին Կոնելիանոյում։ 18 տարեկանում դարձել է Իտալիայի աշխատանքի ընդհանուր կոնֆեդերացիայի ակտիվիստ և 1980-ականներին Սերջիո Կոֆերատիի եռանդուն կողմնակից:

1979, 1983, 1987 և 1992 թվականներին ընտրվել է Իտալիայի սոցիալիստական կուսակցության ցուցակներով Իտալիայի Պատգամավորների պալատի 8-րդից մինչև 11-րդ գումարման շրջաններում (պահպանել է իր մանդատը մինչև 1994 թվականը):

1987-1994 թվականներին եղել է Գորիայի, Դե Միտայի կառավարությունների, Անդրեոտիի վեցերորդ և յոթերորդ կառավարությունների, Ամատոյի առաջին կառավարությունում (Ամատոյի առաջին կառավարությունում նա նաև վերահսկել է քաղաքացիական ծառայության բարեփոխումների ընթացքը՝ համաձայն կառավարության թիվ 29/93 որոշման) և Չամպիի կառավարությունում ֆինանսների նախարարության կրտսեր պետքարտուղար։

Իրավագիտության ֆակուլտետն ավարտելուց հետո Սակոնին սկսել է իր ակադեմիական կարիերան՝ Հռոմի համալսարանում աշխատանքի տնտեսագիտության դասախոսի պաշտոն զբաղեցնելով։ 1995-ից 2001 թվականներին Ժնևի Միջազգային Աշխատանքի Կազմակերպությունում զբաղեցրել է բաժնի վարիչի պաշտոնը:

2001-2006 թվականներին եղել է Աշխատանքի և սոցիալական քաղաքականության նախարարության կրտսեր պետական քարտուղար Բեռլուսկոնիի երկրորդ և երրորդ կառավարություններում։

2006 թվականին ընտրվել է Իտալիայի 15-րդ գումարման Սենատ՝ «Ֆորցա Իտալիա» կուսակցության ցուցակով, իսկ 2008 և 2013 թվականներին՝ վերընտրվել է 16-րդ և 17-րդ գումարումների խորհրդարանի վերին պալատ՝ «Ազատության ժողովուրդ» կուսակցության ցուցակով։

Բեռլուսկոնիի չորրորդ կառավարությունում, 2008 թվականի մայիսի 7-ից մինչև 2009 թվականի դեկտեմբերի 15-ը, եղել է աշխատանքի, առողջապահության և սոցիալական քաղաքականության նախարար, իսկ 2009 թվականի դեկտեմբերի 15-ից մինչև 2011 թվականի նոյեմբերի 16-ը՝ աշխատանքի և սոցիալական քաղաքականության նախարար:

Առողջապահության նախարարի պաշտոնում 2008 թվականի դեկտեմբերի 16-ին հրապարակել է հրահանգ, որով անօրինական էր հայտարարվում վեգետատիվ վիճակում գտնվող հիվանդների արհեստական սննդի և ջրազրկման դադարեցումը:

2013 թվականի մայիսի 7-ին ընտրվել է 11-րդ Սենատի հանձնաժողովի (Լեյբորիստական) նախագահ:

2013 թվականին «Ազատության ժողովրդի» փլուզումից հետո միացել է «Նոր աջ կենտրոնին» և գլխավորել է դրա խմբակցությունը Սենատում։

### Անձնական կյանք
Մաուրիցիո Սակոնին ամուսնացած է Էնրիկա Ջորջետտիի հետ։

## Ծանոթագրություններ

## Արտաքին հղումներ
* 
* 

Կատեգորիա:20-րդ դարի իտալացի քաղաքական գործիչներ
Կատեգորիա:20-րդ դարի քաղաքական գործիչներ
Կատեգորիա:21-րդ դարի իտալացի քաղաքական գործիչներ
Կատեգորիա:21-րդ դարի քաղաքական գործիչներ
Կատեգորիա:Իտալիայի Հանրապետության սենատորներ
Կատեգորիա:Իտալիայի նախարարներ
Կատեգորիա:Իտալիայի քաղաքական գործիչներ
Վրաստանում Ռուսաստանի Դաշնության դեսպանների ցանկ

**Վրաստանում Ռուսաստանի Դաշնության դեսպան**, անձ, որը նախկինում ներկայացնում էր Ռուսաստանի Դաշնության  շահերը և քաղաքականությունը Վրաստանի տարածքում։ Դիվանագիտական հարաբերությունների դադարեցումից հետո Ռուսաստանը չունի Վրաստանի տարածքում գործող դեսպանություն։

## Դիվանագիտական հարաբերությունների ժամանակագրություն
1992 թվականի հուլիսի 1-ին Վրաստանի և Ռուսաստանի միջև հաստատվում են դիվանագիտական հարաբերություններ, իսկ Մոսկվայում և Թբիլիսիում սկսում են գործել երկու երկրների դեսպանությունները։ Ռուս-վրացական պատերազմի պատճառով 2008 թվականի սեպտեմբերի 2-ին Վրաստանի կառավարությունը որոշում է դադարեցնել Ռուսաստանի հետ դիվանագիտական հարաբերությունները։

## Դեսպանների ցանկեր

### Ռուսաստանի հետաքրքրությունների բաժնի ղեկավարների ցանկ

## Ծանոթագրություններ

## Արտաքին հղումներ
* Послы России/СССР/РФ в странах Азии

Կատեգորիա:Վրաստանում Ռուսաստանի Դաշնության դեսպաններ
Իսահակ Լարիան

**Իսահակ Լարիան** (, . ), ամերիկացի միլիարդատեր գործարար, Bratz խաղալիքների բրենդի հիմնադիր, «Ամերիկայի միկրոխաղեր» / MGA Entertainment ընկերության գործադիր տնօրեն, ընկերություն, որը խաղալիքների արտադրությամբ զբաղվող ամենախոշոր մասնավոր կազմակերպությունն է աշխարհում:

## Կենսագրություն
Իսահակ Լարիանը ծնվել է Իրանի Քաշան քաղաքում, հրեական ընտանիքում։ Ամերիկա է տեղափոխվել տասնյոթ տարեկան հասակում։ Ավարտել է Կալիֆոռնիայի պետական համալսարանը և իր կարիերան սկսել MGA-ում, մի ընկերությունում, որը 1979 թվականից գործունեություն էր ծավալել էլեկտրոնիկայի ոլորտում, իսկ 1980-ականների վերջին ձեռք էր բերել Nintendo խաղալիքները Միացյալ Նահանգներում վաճառելու իրավունքը և այդ ժամանակվանից վերափոխվել էր MGA-ի (Micro Games of America): 2000 թվականին, երբ ընկերությունն սկսել էր էականորեն ընդլայնել իր արտադրանքի տեսականին և աշխատանքներ էր տանում Bratz բրենդը հիմնելու ուղղությամբ, Իսահակ Լարիանն արդեն իսկ այդ ընկերության նախագահն ու գլխավոր գործադիր տնօրենն էր։

Գնորդների ջերմ ընդունելությանն արժանացած և լայն տարածում գտած առաջին տիկնիկը կոչվեց Իսահակ Լարիանի դստեր՝ Ժասմինի անունով, որն այդ ժամանակ 11 տարեկան էր։ Դրան հաջորդեցին Ջեյդը, Քլոեն և Սաշան։ Տիկնիկները տարբեր ազգությունների պատկանող աղջիկների են ներկայացնում։ Իսահակ Լարիանի կարգախոսն է. «Բախտը ժպտում է համարձակներին»։

## Տես նաև
* Bratz

## Ծանոթագրություններ

## Արտաքին հղումներ
* MGA Entertainment website
* 

Կատեգորիա:Ամերիկայի հրեաներ
Կատեգորիա:Ամերիկացի գործարարներ
Կատեգորիա:Ամերիկացի միլիարդատերեր
Կատեգորիա:Բնօրինակում անաղբյուր հոդվածներ
Ըմբշամարտի Ասիայի առաջնություն 2016

**Ըմբշամարտի Ասիայի առաջնություն 2016**, անցկացվել է 2016 թվականի փետրվարի 17-ից 21-ը Թաիլանդի մայրաքաղաք Բանգկոկում:

## Մեդալակիրներ
### Ազատ ոճ (տղամարդիկ)

### Հունահռոմեական

### Ազատ ոճ (կանայք)

## Մեդալներ

## Մասնակից երկրներ

* (2)
* (23)
* (10)
* (24)
* (16)
* (7)
* (24)
* (1)
* (24)
* (17)
* (16)
* (8)
* (4)
* (1)
* (3)
* (2)
* (4)
* (22)
* (6)
* (9)
* (11)
* (13)
* (1)
* (24)
* (13)

## Արտաքին հղումներ
*Results Book
*UWW Official website

Կատեգորիա:2016 ըմբշամարտում
Կատեգորիա:2016 փետրվարի իրադարձություններ
Կատեգորիա:Ըմբշամարտի Ասիայի առաջնություններ
Քառոտանի (կառուցվածք)

**Քառոտանի** (), ջրի ալիքները ցրող բետոնե բլոկի տեսակ, որն օգտագործվում է եղանակային պայմաններից ափամերձ շրջաններում առաջացած էրոզիան կանխելու համար, հիմնականում՝ ափամերձ կառույցների, ինչպիսիք են ծովապատնեշները և ալեբեկիչները, ամրապնդելու համար: Քառոտանիները պատրաստվում են բետոնից և քառանիստ են՝ ներխուժող ալիքների ուժը ցրելու համար՝ թույլ տալով ջրին հոսել դրանց շուրջը, այլ ոչ թե դեմ դիմաց, և նվազեցնում են ջրի շարժը:

## Գյուտ
Քառաոտանիները սկզբնապես մշակել են 1950 թվականին Ֆրանսիայի Գրենոբլ քաղաքի «Laboratoire Dauphinois d'Hydraulique» (այժմ՝ «Artelia ») ընկերության աշխատակիցներ Պիեռ Դանելը և Պոլ Անգլես դ'Օրիակը, որոնք ստացել են նախագծի հեղինակային իրավունքի արտոնագիրը։ Ֆրանսիական գյուտը անվանվել է , ծագում է հունարեն   և բառերից։ Քառոտանիները առաջին անգամ օգտագործվել են Մարոկկոյի Կասաբլանկայի Ռոշ Նուար քաղաքի ջերմաէլեկտրակայանում՝ ծովաջրի ընդունման կետը պաշտպանելու համար։

## Օգտագործում
մինի|Քառաոտանիները Լատվիայում
Քառոտանիները տարածում են գտել ամբողջ աշխարհում, մասնավորապես Ճապոնիայում։ Հաշվարկվել է, որ Ճապոնիայի 35․000 կմ երկարությամբ ափամերձ գծի գրեթե 50 տոկոսը ծածկված է կամ ինչ-որ կերպ փոփոխվել է քառոտանիներով և բետոնե այլ ձևի բլոկներով: Նրանց տարածումը Օկինավա կղզում, որը Ճապոնիայի հայտնի հանգստավայր է, դժվարացրել է զբոսաշրջիկների համար անփոփոխ լողափեր և ափագիծ գտնելը, հատկապես կղզու հարավային կեսում։

## Ծանոթագրություններ

Կատեգորիա:Հիդրոտեխնիկա
Կատեգորիա:Ջրատեխնիկական կառույցներ
Կատեգորիա:Տրանսպորտային շենքեր և կառույցներ
Կատեգորիա:Քաղաքացիական ճարտարագիտություն
Կատեգորիա:Ֆրանսերեն բառեր և արտահայտություններ
Կատեգորիա:Ֆրանսիական հայտնագործություններ
Ըմբշամարտի Ասիայի առաջնություն 2012

**Ըմբշամարտի Ասիայի առաջնություն 2012**, անցկացվել է 2012 թվականի փետրվարի 16-ից 19-ը Հարավային Կորեայի Կումի քաղաքում:

## Մեդալակիրներ
### Ազատ ոճ (տղամարդիկ)

### Հունահռոմեական

### Ազատ ոճ (կանայք)

## Մեդալներ

## Մասնակից երկրներ

* (1)
* (21)
*28px Չինական Թայբեյ (16)
* (19)
* (14)
* (7)
* (21)
* (5)
* (21)
* (21)
* (14)
* (5)
* (3)
* (21)
* (4)
* (10)
* (3)
* (8)
* (3)
* (18)
* (7)
* (2)

## Մեդալային հաշվարկ ըստ ոճերի

## Արտաքին հղումներ
*Results Book
*Official website

Կատեգորիա:2012 ըմբշամարտում
Կատեգորիա:2012 փետրվարի իրադարձություններ
Կատեգորիա:Ըմբշամարտի Ասիայի առաջնություններ
Մամ Յունուս Դիենգ

**Մամ Յունուս Դիենգ** (, ), սենեգալցի գրող։ Նրա «Aawo bi» վեպը նշանակալից է՝ որպես վոլոֆ լեզվով գրված առաջին սենեգալյան վեպերից մեկը։ Գրել է նաև բանաստեղծություններ և այդ լեզվով է թարգմանել Սենեգալի ազգային օրհներգը։

## Կենսագրություն
Ծնվել է 1939 թվականին Տիվաուանում (Կայոր)։ Հետագայում դարձել է ուսուցչուհի և դպրոցի տնօրեն։ Մամե Յունուս Դիենգը ստեղծագործել է ֆրանսերեն և վոլոֆերեն։ Վոլոֆերենում հրատարակված առաջին վեպի՝ «Aawo bi» և «L’ombre en feu» (1997) գրքերի հեղինակն է։

Մահացել է 2016 թվականի ապրիլի 1-ին, իր տանը՝ Դակարում։

## Ստեղծագործություններ
**Aawo bi * (), 1992, վոլոֆերեն
**L'ombre en feu* (), Dakar, Les Nouvelles Éditions Africaines du Sénégal, 1997, 233 p. 

## Գրականություն
* Lilyan Kesteloot, « ''L'Ombre en feu'' de Mame Younousse Dieng » , in *Éthiopiques*, n° 60, 1er semestre 1998
* Jean-Marie Volet, « Tradition and Modernity Are Here to Stay: An Analysis of Francophone African Women's Writings Published in 1997-98 », *Research in African Literatures*, vol. 30, n° 2, été 1999, p.&nbsp;182-193.
* Guedj Fall, « ''Aaawo Bi'' de Mame Younousse Dieng, un récit fondateur en langue wolof » , in *Éthiopiques*, n° 76, 1er semestre 2006.
* Abdoulaye Keita, « Dieng, Mame Younousse [Tivaouane 1940] », dans Béatrice Didier, Antoinette Fouque et Mireille Calle-Gruber (dir.), Le dictionnaire universel des créatrices, Éditions des femmes, 2013, p.&nbsp;1254.

## Ծանոթագրություններ

Կատեգորիա:Սենեգալցի բանաստեղծուհիներ
Կատեգորիա:Սենեգալցի կին գրողներ
Կատեգորիա:Ֆրանսալեզու գրողներ
Ըմբշամարտի աշխարհի առաջնություն 2009

**Ըմբշամարտի աշխարհի առաջնություն 2009**, անցկացվել է 2009 թվականի սեպտեմբերի 21-ից 27-ը Դանիայի Հերնինգ քաղաքում։

## Մեդալներ

## Մեդալային հաշվարկ ըստ ոճերի

## Մեդալակիրներ

### Ազատ ոճ (տղամարդիկ)

### Հունահռոմեական

### Ազատ ոճ (կանայք)

## Մասնակից երկրներ
639 մասնակիցներ 70 երկրներից

* (1)
* (15)
* (1)
* (6)
* (19)
* (20)
* (9)
* (17)
* (1)
* (14)
* (20)
*28px Չինական Թայբեյ (1)
* (4)
* (14)
* (9)
* (7)
* (5)
* (6)
* (3)
* (7)
* (10)
* (14)
* (15)
* (5)
* (8)
* (14)
* (17)
* (14)
* (4)
* (6)
* (9)
* (21)
* (1)
* (21)
* (13)
* (6)
* (9)
* (2)
* (4)
* (10)
* (13)
* (2)
* (1)
* (1)
* (3)
* (8)
* (5)
* (18)
* (1)
* (2)
* (14)
* (21)
* (3)
* (4)
* (1)
* (4)
* (4)
* (17)
* (14)
* (9)
* (4)
* (3)
* (3)
* (19)
* (2)
* (21)
* (21)
* (14)
* (19)
* (6)

## Արտաքին հղումներ
*Results
*Official website

Կատեգորիա:2009 ըմբշամարտում
Կատեգորիա:Ըմբշամարտի աշխարհի առաջնություններ
Կատեգորիա:2009 սեպտեմբերի իրադարձություններ
Իգոր Եֆիմով

**Իգոր Բորիսովիչ Եֆիմով** (, ), 2007 թվականից Մոնակոյի դրոշի ներքո հանդես եկող շախմատային գրոսմայստեր։ Նախկինում ներկայացրել է Խորհրդային Միությունը, Վրաստանը և Իտալիան։

## Շախմատային կարիերա
1997 և 1998 թվականներին Իգոր Եֆիմովը հաղթել է Իտալիայի շախմատի առաջնությունում, երբ կանոնակարգը թույլ էր տալիս երկրի քաղաքացիություն չունեցողներին պայքարելու տիտղոսի համար: Տարիներ շարունակ նա ապրել է Մոնտեկատինի Տերմեում, որտեղ խաղացել է տեղական «Սուրյա Մոնտեկատինի» թիմում, որի հետ 1998 և 1999 թվականներին նվաճել է Իտալիայի շախմատի թիմային առաջնության հաղթողի կոչումը:

Ֆեդերացիայի անունից մի քանի մարզական դասընթաց է անցկացրել խոստումնալից երիտասարդների համար։

ՖԻԴԵ-ի առավելագույն վարկանիշին Եֆիմովը հասել է 1997 թվականի հուլիսին՝ 2540, աշխարհում զբաղեցնելով 217-րդ հորիզոնականը, իսկ իտալացիների շրջանում լինելով առաջինը։

2007 թվականից ներկայացնում է Մոնակոն։ 2017 թվականի փետրվարին Եֆիմովը հաղթել է Մոնակոյի շախմատի առաջնությունում, որտեղ առաջին տեղը կիսել է Իգոր Բերեզովսկու հետ, բայց հաղթել է լրացուցիչ ցուցանիշներով։

2020 թվականի հոկտեմբերի դրությամբ նա, Դավի Մարչիանոյի հետ, Մոնակոյի երկու գրոսմայստերներից մեկն էր:

2024 թվականի հունիսին Եֆիմովը հաղթել է Եվրոպայի փոքր ազգերի շախմատի անհատական առաջնությունում՝ 9 հնարավորից վաստակելով 8 միավոր՝ չկրելով ոչ մի պարտություն։ Նա առաջ է անցել Ֆրեդ Բերենդից և Սեռնի Ռիբերա Վեգանսոնեսից։

2024 թվականի սեպտեմբերին Եֆիմովը Մոնակոյի հավաքականի կազմում խաղացել է շախմատի 45-րդ օլիմպիադայում։ Այդ մրցաշարում նա պարտվել է Դանիել Կիզոնին, որն այդ պարտիայից հետո դարձել է գրոսմայստեր։

## Անձնական կյանք
Իգոր Եֆիմովը ծնվել է 1960 թվականին, Թբիլիսիում։

Համաձայն տարբեր լրատվամիջոցների՝ Իգոր Եֆիմովն ունի հայկական արմատներ։ 

## Վարկանիշի փոփոխության գրաֆիկ

## Ծանոթագրություններ

## Արտաքին հղումներ
* 

Կատեգորիա:Իտալացի շախմատիստներ
Կատեգորիա:Խորհրդային շախմատիստներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատի գրոսմայստերներ
Չիմինո

**Չիմինո** (, ), հանգած հրաբուխ Իտալիայում, ունի 1053 մետր բարձրություն։ Ներկայումս այն խիստ քայքայված է և չի գործում։

## Ստուգաբանություն և պատմություն
Լեռան անունը հայտնի է հնագույն ժամանակներից և հանդիպում է դասականների աշխատություններում, մասնավորապես, այն հիշատակվում է Վերգիլիոսի «Էնեականում» (Վալերի Բրյուսովի և Սերգեյ Սոլովյովի թարգմանության մեջ՝ «Կիմին», Սերգեյ Օշերովի թարգմանության մեջ՝ «Ցիմին լեռ»): Լեռան անվանումը, ենթադրաբար, ծագում է այստեղ ապրող ցիմինների ժողովրդից կամ ցեղից: Երկար ժամանակ լեռան լանջերին աճող խիտ անտառը (*Ciminia Silva)* հին հռոմեացիների առաջխաղացման սահմանն էր Էտրուրիայում: ​​Առաջինը, ով բանակով ճեղքեց այն, 310 թվականի կոնսուլ Դոն Կվինտոս Ֆաբիուս Մաքսիմուս Ռուլիանուսն էր:

## Նկարագրություն
Լեռը 1053 մետր բարձրություն ունի և գտնվում է Վիտերբո նահանգում՝ Լացիո մարզում, Իտալիայի արևելակենտրոնական մասում։ Այն գտնվում է Չիմինի լեռնազանգվածի հյուսիսային մասում։ Լեռը գտնվում է Վիտերբո քաղաքից հարավ-արևելք և ունի հրաբխային ծագում, ձևավորվել է Անթրոպեգենի ժամանակաշրջանում և այդ ժամանակից ի վեր խիստ քայքայվել է, այնպես որ հրաբխային խառնարանը այլևս տեսանելի չէ։ Լեռան լանջերը ծածկված են անտառներով, որոնց մեջ առանձնանում են կաղնու և շագանակենիների անտառակները։ Նախալեռներն օգտագործվում են գյուղատնտեսության համար, այստեղ աճեցվում են խաղող, ձիթապտուղ և ընկույզ։

Լեռան ստորոտում գտնվում է լիճ, որը հին հռոմեական ժամանակներում կրել է լեռան անունը և այսօր կոչվում է Վիկո։ Լճի կողքով անցնում է հին հռոմեական Վիա Չիմինին, որը Վիա Կասիուսի կողային ճյուղն է, որից այն բաժանվել է Սուտրիում, ապա միացել ժամանակակից Վիտերբոյի մոտ։

## Աշխարհագրություն
Պլիոցենային հանգած հրաբխային վահան է։ Տրամագիծը 20 կմ է, մակերեսը՝ 900 կմ²։ Այն կազմված է տրախիտից և տրախիլիպարիտից։ Միջուկը բնութագրվում է լավային գմբեթներից ձևավորված օղակաձև կառուցվածքով։ Լեռան վրա կա 17 գմբեթ՝ Մոնտե Պալանցանոն, Վիտորիանոն, Քուիլիանոն, Սորիանոն, Մոնտե Չիմինոն և այլն։ Տրախիտային պիրոկլաստների պայթյունային ժայթքումները տեղի են ունեցել դրանց ձևավորման հետ միաժամանակ։ Դրանք ծածկում են 500 կմ² տարածք։ Այս ժայթքումներն ավարտվել են պլիոցենի վերջում։ Պլեյստոցենում Չիմինո հրաբխի կենտրոնական կոնը ձևավորվել է որպես հորստային կառուցվածք։

## Ծանոթագրություններ

Կատեգորիա:Իտալիայի լեռներ
Կատեգորիա:Համաշխարհային ժառանգություն Իտալիայում
Իմ հայկական ուրվականները

**Իմ հայկական ուրվականները** (), կինոռեժիսոր, սցենարիստ Թամարա Ստեփանյանի 2025 թվականին նկարահանած վավերագրական ֆիլմը, որը հանդիսատեսին հնարավորություն է տալիս գնալ հայկական կինոյի ակունքներ, ճամփորդել հերոսների հետ ու վերադառնալ մեր ժամանակներ։ Հայկական կինոարվեստի հայտնի ներկայացուցիչների միջոցով Ստեփանյանը ներկայացնում է հայկական կինոյի մեծերին՝ Համո Բեկնազարյան, Ֆրունզե Դովլաթյան, Սերգեյ Փարաջանով, Հենրիկ Մալյան և այլք, անդրադառնում նրանց ձեռագրերի առանձնահատկություններին, հայ ժողովրդի պատմությանը։

Ֆիլմի համաշխարհային պրեմիերան տեղի է ունեցել 2025 թվականի փետրվարի 16-ին՝ Բեռլինի 75-րդ  միջազգային կինոփառատոնի ժամանակ։ Այն ընտրվել է որպես հայկական հայտ՝ «Օսկար» 98-րդ մրցանակաբաշխության «Լավագույն միջազգային լիամետրաժ ֆիլմ» անվանակարգում։

## Սյուժե
«Իմ հայկական ուրվականները» կինոնկարի առանցքում Թամարա Ստեփանյանի ընտանիքն է։ Ռեժիսորը զուգահեռներ է անցկացնում իր ընտանիքի և հայ ժողովրդի պատմության միջև՝ հուսալքություն, տարագրություն, վերադարձ և հավատ դեպի լուսավոր ապագա։ Ստեփանյանն ասես զրուցում է հոր՝ Վիգեն Ստեփանյանի հետ, պատմում է, թե ինչպես են ամեն երեկո ընտանիքով հավաքվել հեռուստացույցի առաջ ու դիտել «Նամուս», «Զանգեզուր», «Կարոտ», «Մենք ենք, մեր սարերը», «Աշնան արև», «Նռան գույնը» և այլ ֆիլմեր։

## Ստեղծագործական խումբ
* Պրոդյուսերներ - Սելին Լուազո, Ալիս Բալդո, Թամարա Ստեփանյան
* Ռեժիսոր - Թամարա Ստեփանյան
* Սցենարի հեղինակներ - Թամարա Ստեփանյան, Ժան–Քրիստոֆ Ֆեռարի
* Օպերատոր - Քլեր Մաթոն
* Կոմպոզիտոր - Սինթիա Զավեն
* Հնչյունային ձևավորող - Ժոսլին Ռոբեր
* Մոնտաժող - Օլիվիե Ֆեռարի
* Արտադրությունը - *TS Productions*, *French Kiss Production*, *Visan*

## Ծանոթագրություններ

Կատեգորիա:2025 ֆիլմեր
Կատեգորիա:Հայերեն ֆիլմեր
Կատեգորիա:Հայկական ֆիլմեր
Կատեգորիա:Ռուսերեն ֆիլմեր
Կատեգորիա:Վավերագրական ֆիլմեր
Կատեգորիա:Ֆիլմեր, որոնց գործողությունները տեղի են ունենում ԽՍՀՄ-ում
Փիթեր Լյուիս

thumb|273px|Փրինստոնի համալսարանի գիտական գրադարանի շենքը
thumb|273px|Քեյս Վեսթերն ռեզերվ համալսարանի կառավարման դպրոցի շենքը
**Փիթեր Բենջամին Լյուիս** (, ), ամերիկացի գործարար, մեկենաս:

## Կենսագրություն
Փիթեր Բ. Լյուիսը ծնվել է Օհայո նահանգի Քլիվլենդ Հայթս քաղաքում՝ հրեա Ջոզեֆ և Հելեն Լյուիսների ընտանիքում։ Նրա հայրը, որ 1937 թվականից մի փոքր ավտոապահովագրական ընկերության՝ Progressive Insurance-ի համասեփականատեր էր, մահացավ, երբ Փիթերը դեռ սովորում էր ավագ դպրոցում։ 1955 թվականին Փրինստոնի համալսարանն ավարտելով՝ տղան շարունակեց ու զարգացրեց հոր բիզնեսը և փոքր ընկերությունը վերածեց ազգային ավտոապահովագրության առաջատարի։ 2010 թվականին նրա ընկերությունը (Progressive Corp.) դարձել էր Միացյալ Նահանգների երրորդ խոշորագույն ավտոապահովագրական ընկերությունը (ավելի քան 27.000 աշխատակիցներով և 15 միլիարդ դոլար ընդհանուր վաճառքի ծավալով)։

Փիթեր Բ. Լյուիսի մահվան պահին նրա մաքուր կարողությունը գնահատվում էր 1,25 միլիարդ դոլար։

## Բարեգործություն
Փիթեր Բ. Լյուիսը ակտիվորեն զբաղվում էր բարեգործությամբ։ Նա նախագահել է Նյու Յորքի Սոլոմոն Ռ. Գուգենհայմի հիմնադրամի հոգաբարձուների խորհուրդը, օգնել է հիմնադրելու Քլիվլենդի ժամանակակից արվեստի կենտրոնը, մեծ գումարներ է նվիրաբերել կրթական հաստատություններին, գրադարաններին, թանգարաններին և տարբեր քաղաքական ու քաղաքացիական կազմակերպություններին (ներառյալ ԱՄՆ-ի Դեմոկրատական կուսակցությանը)։ 2012 թվականի սեպտեմբերին նա միացել է ամերիկացի միլիարդատերեր Ուորեն Բաֆեթի և Բիլ Գեյթսի նախաձեռնությանը և ստորագրել «Նվիրատվության երդումը»՝ պարտավորվելով իր կարողության առնվազն կեսը նվիրաբերել բարեգործությանը։ Եվ ստանձնած պարտավորությունը բարեխղճորեն կատարել էր իր ողջ կյանքի ընթացքում։

### Խոշոր նվիրատվությունների ցանկ
* **Փրինստոնի համալսարան** (Լյուիսի անվան գիտական գրադարանի շենք՝ 60 միլիոն դոլար, Լյուիս-Սիգլերի անվան ինտեգրատիվ գենոմիկայի ինստիտուտ՝ 55 միլիոն դոլար, արվեստի բնագավառի տարբեր նախաձեռնություններ՝ 101 միլիոն դոլար):
* **Քեյս Վեսթերն Ռեզերվ համալսարան** (կառավարման դպրոցի շենք՝ 36.9 միլիոն դոլար (շենքի ընդհանուր արժեքի 61,7 միլիոն դոլարի կեսից ավելին):
* '''Սողոմոն Ռ. Գուգենհայմի թանգարան'''՝ 50 միլիոն դոլար:
* **Քաղաքացիական ազատությունների ամերիկյան միություն**՝ 15 միլիոն դոլար:
* **Օբերլինի քոլեջ** (գործում է Օհայո նահանգի Օբերլին քաղաքում)՝ 5 միլիոն դոլար:

## Ծանոթագրություններ

## Արտաքին հղումներ
* "FPO chief explains tragic ending" by Daniel Chang and Gail Meadows, The Miami Herald, May 25, 2003
* "Who owns Cleveland?" by Thomas Kelly, The Cleveland Free Times, March 10, 2004

Կատեգորիա:20-րդ դարի ամերիկացի գործարարներ
Կատեգորիա:21-րդ դարի ամերիկացի հրեաներ
Կատեգորիա:Ամերիկացի գործարարներ
Կատեգորիա:Ամերիկացի միլիարդատերեր
Տիրինկատար հնավայր

**Տիրինկատար**, հնագիտական և պատմամշակութային հուշարձան Հայաստանի Արագածոտնի մարզում, Ավան գյուղի տարածքում, նրանից 12 կմ հյուսիս, ամառային արոտավայրերում, Տիրինկատար (Կարմիր Սար) վայրում, Ամբերդ գետի ակունքների մերձակայքում։ Հնավայրն առանձնանում է իր բազմաշերտ կառուցվածքով, վիշապաքարերով և մեգալիթյան կառույցներով, որոնք վկայում են Հայկական լեռնաշխարհում վաղ բրոնզեդարյան շրջանի պաշտամունքային մշակույթի գոյության մասին։

## Բացահայտում
Հայաստանի գիտությունների ազգային ակադեմիայի Հնագիտության և ազգագրության ինստիտուտի և Վենետիկի Կա’ Ֆոսկարի համալսարանի վիշապաքարերը հետազոտող համատեղ արշավախումբը 2012 թվականին Արագած լեռնազանգվածի հարավային բարձրադիր հատվածում, ծովի մակերևույթից 2850 մետր բարձրության վրա, հայտնաբերել է նոր հնագիտական հուշարձան, որը ստացավ Տիրինկատար (Կարմիր սար) անվանումը։ Այստեղ, մոտ 40 հեկտար մակերես ունեցող սարահարթի վրա, կենտրոնացած են 12 վիշապաքարեր, որոնք առնչվում են կրոմլեխատիպ կառույցների (հարթակների) հետ և կազմում ընդհանուր հնագիտական համալիր։ Վիշապաքարերի շրջակայքում պահպանվել են նաև այլ կրոմլեխներ, ժայռապատկերներ, կլորավուն քարաշեն կառույցների մնացորդներ, «հսկայի տներ» կոչվող շինություններ և այլն։

## Նկարագրություն
Հնավայրում հայտնաբերված նյութերը և ձևաբանական առանձնահատկությունները վկայում են, որ Տիրինկատարը գործել է վաղ և միջին բրոնզի դարերում՝ մ․թ․ա․ 4-2-րդ հազարամյակներում։ Վիշապաքարերը, ըստ հնագետների, ունեցել են ջրի և պատղաբերության պաշտամունքային նշանակություն, ինչը բնորոշ է Հայկական լեռնաշխարհի նախապատմական մշակույթներին։ Տիրինկատարի վիշապաքարերը տեղադրված են շրջանի բնական ռելիեֆին համահունչ՝ կազմելով որոշակի ծիսական համակարգ, որը ենթադրաբար կապված է Արագածի հարավային լանջերին ջրային աղբյուրների և լեռնային գետերի հետ։ Այս վիշապաքարերի վրա պատկերված են ջրային խորհրդանիշներ՝ օձեր, ձուկ կամ հոսող գծեր, ինչը հնագետները մեկնաբանում են որպես բնության պտղաբերության և ջրի պաշտամունքի խոհրդանիշներ։ Հայտանբերված նյութերի մեջ կան մշակված բազալտե քարեր, հողաթափեր, հնոցների հետքեր և կենցաղային կավե իրեր։

## Գիտական ուսումնասիրություններ
Սկսած 2013 թվականից Տիրինկատարում իրականացվում են պարբերական պեղումները՝ նպատակ ունենալով խորապես ուսումնասիրել վիշապաքարերի երևույթը և կատարել դրանց ժամանակագրական սահմանումը։ Արշավախումբը գործում է Հայաստանի գիտությունների ազգային ակադեմիայի Հնագիտության և ազգագրության ինստիտուտի և Վենետիկի Կա’ Ֆոսկարի համալսարանի համագործակցությամբ։ Հայկական կողմից պեղումների գիտական ղեկավարն է ինստիտուտի տնօրեն Արսեն Բոբոխյանը։

## Ներկա վիճակ
Տիրինկատարը ներկայումս ուսումնասիրվում է հայ և օտարազգի հնագետների կողմից։ 2024 թվականին Հայաստանի կրթության, գիտության, մշակույթի և սպորտի նախարարությունը նախաձեռնել է հնավայրի պահպանության գոտու սահմանման և պետական պահպանության տակ առնելու գործընթացը։ Նույն թվականին Տիրինկատարի վիշապաքարերը և մշակութային լանդշաֆտը ընդգրկվել է ՅՈւՆԵՍԿՕ-ի համաշխարհային ժառանգության նախնական ցանկում, որպես Հայկական լեռնաշխարհի մեգալիթյան մշակույթի ուշագրավ օրինակ։

## Տես նաև
* Վիշապաքար

## Ծանոթագրություններ

Կատեգորիա:Հնագիտական վայրեր Հայաստանում
Ֆիորենցա Կոսոտո

**Ֆիորենցա Կոսոտո** (, ), իտալացի օպերային երգչուհի։ 1966 թվականին Ջուլիետա Սիմիոնատոյի բեմը լքելուց հետո մրցակիցներ չուներ Իտալիայի մեցցո-սոպրանոների շրջանում: Վերդիի օպերաներում փայլուն կատարել է այնպիսի դերեր, ինչպիսիք են՝ Ամներիսը («Աիդա»), Ազուչենան («Տրուբադուր»), Էբոլին («Դոն Կառլոս»)։ Ամուսինը  բաս Իվո Վինկոն է (1958-ից 1996 թվականներ)։

## Կենսագրություն
Ֆիորենցա Կոսոտոն ծնվել է Կրեշենտինոյում՝ Վերչելիի մոտակայքում։ Սովորել է Թուրինի կոնսերվատորիայում, դասեր է վերցրել Մերսեդես Լյոպարտից:

1957 թվականին նորամուտը նշել է Միլանի «Լա Սկալա» թատրոնում, որն իր ողջ կարիերայի ընթացքում մնացել է նրա հիմնական հարթակը։ Թատրոնում նրա առաջին աշխատանքներից մեկը եղել է Մաթիլդայի դերերգը «Կարմելիտների երկխոսություններ» օպերայի համաշխարհային պրեմիերայում։ Նա նաև հիշել է, որ զբաղված է եղել «Հրե  հրեշտակ» բեմադրության մեջ: Կարիերայի առաջին իսկ տարում ելույթ է ունեցել այնպիսի աստղերի հետ, ինչպիսին է Մարիա Կալասը։

1958 թվականին Վեքսֆորդի փառատոնում իր անգլերենի իմացությամբ գրավեց ուշադրությունը, իսկ Կովենտ Գարդեն թատրոնը նրան հրավիրեց երգել «Մեդեա»-ում: 1960-ական թվականների վերջից մինչև 20 տարի կանոնավոր կերպով ելույթ է ունեցել Նյու Յորք քաղաքի «Մետրոպոլիտեն» օպերայում:

1964, 1974 և 1989 թվականներին հյուրախաղերով հանդես է եկել Մոսկվայում «Լա Սկալա» թատրոնի կազմում, 1998 թվականին եղել է Չայկովսկու անվան մրցույթի միջազգային ժյուրիի անդամ, 2001 թվականին Մոսկվայում հանդես է եկել մենահամերգով:

1970-ական թվականների կեսերից քննադատները նկատել են երգչուհու վոկալային տվյալների աստիճանական վատթարացումը, հատկապես վերին ռեգիստրում: Այնուամենայնիվ, պրիմադոննան չէր ցանկանում հրաժեշտ տալ բեմին՝ շարունակելով նույն դրամատիզմով և եռանդով երգել օպերային ներկայացումներում  նաև 1990-ական թվականներին։

2005 թվականին Կոսոտոն Լիեժում նշեց իր 70-ամյակը՝ ելույթ ունենալով «Քույր Անժելիկա» օպերայում: Ավելի ուշ պարբերաբար համերգներ է տվել: 2014 թվականին արժանացել է Իտալիայի Հանրապետության «Ծառայությունների համար» շքանշանի մեծ խաչի:

## Ձայն և երգացանկ
Կոսոտոյի վոկալային դիապազոնի լայնությունը թույլ էր տալիս նրան կատարել ոչ միայն մեցցո-սոպրանոյի և կոնտրալտոյի, այլև դրամատիկական սոպրանոյի դերեր: Իր բարձրաձայն, կտրուկ և եռանդուն կատարման ձևի, վառ «պողպատե» տեմբրի և չթաքցվող զգացմունքայնության հակվածության շնորհիվ նրան հաջողվում էին ոչ միայն վերդիական հերոսուհիները (Ամներիս, Ազուչենա, Էբոլի), այլև վերիզմական երգացանկի դերերգերը (օրինակ՝ Սանտուցան «Գեղջկական ասպետություն»-ում): Ադալջիզայի օպերայի «Նորմա» դերերգը նա երգել է հետպատերազմյան շրջանի բոլոր մեծ Նորմաների հետ՝ Կալլաս, Սազերլենդ, Գենջեր, Կաբալյե։ Ռուսական երգացանկից առավել հաճախ կատարել է Մարֆայի դերը «Խովանշչինա» ներկայացման մեջ։

## Ծանոթագրություններ

Կատեգորիա:Երաժիշտներ այբբենական կարգով
Կատեգորիա:Իտալացի մեցցո-սոպրանոներ
Կատեգորիա:Իտալացի սոպրանոներ
Կատեգորիա:Իտալացի օպերային երգիչներ
Կատեգորիա:Իտալացի օպերային երգչուհիներ
Sina Weibo

**Sina Weibo** (), չինական միկրոբլոգների ծառայություն, որը գործարկել է Sina Corp-ը 2009 թվականի օգոստոսի 14-ին։ Հանդիսանալով Twitter-ի և Facebook-ի մի տեսակ հիբրիդ՝ ծառայությունն Չինաստանի ամենահայտնի կայքերից մեկն է։ 2013 թվականի փետրվարի դրությամբ՝ ծառայության օգտատերերի թիվը կազմել է ավելի քան 500 միլիոն։ 2021 թվականի սեպտեմբերի դրությամբ՝ Sina Weibo-ն ունեցել է 523 միլիոն ակտիվ օգտատեր ամսական, որոնցից 7-ից 3-ը օգտվում են կայքից ամեն օր։

## Անուն
«*Weibo*» (微 博) բառը չինարենից թարգմանաբար նշանակում է «միկրոբլոգ»։ *Sina Weibo*-ն գործարկել է նոր *weibo.com* դոմենային անունը 2011 թվականի ապրիլի 7-ին՝ ապաակտիվացնելով և վերահասցեավորելով հին *t.sina.com.cn* դոմենից դեպի նորը։ Դրա ժողովրդականության պատճառով լրատվամիջոցները երբեմն հարթակը անվանում են պարզապես «Weibo», չնայած չինական միկրոբլոգների բազմաթիվ այլ ծառայությունների, ներառյալ *Tencent Weibo* (腾讯 微 博), *Sohu Weibo* (搜狐 微 博) և *NetEase Weibo* (网易 微 博)։

## Ծանոթագրություններ

## Արտաքին հղումներ
* Официальный сайт 

Կատեգորիա:2009 հիմնադրումներ
Կատեգորիա:2009 հիմնադրումներ Չինաստանում
Կատեգորիա:2009 հիմնադրված ընկերություններ
Կատեգորիա:2010 հիմնադրումներ Չինաստանում
Կատեգորիա:2010 հիմնադրված ընկերություններ
Կատեգորիա:IOS-ի ծրագրային ապահովում
Կատեգորիա:Անդրոիդի ծրագրային ապահովում
Կատեգորիա:Բլոգ
Կատեգորիա:Բջջային հավելվածներ
Կատեգորիա:Կայքեր այբբենական կարգով
Կատեգորիա:Կապը Չինաստանում
Կատեգորիա:Համացանց
Կատեգորիա:Հիմնադրումներ Չինաստանում
Կատեգորիա:Հոնկոնգի բորսայում բաժնետոմսեր ունեցող ընկերություններ
Կատեգորիա:ՆԱՍԴԱՔ-ում ցուցակված ընկերություններ
Կատեգորիա:Որոնողական համակարգեր
Կատեգորիա:Չինական ապրանքանիշներ
Կատեգորիա:Չինաստան
Կատեգորիա:Չինաստանի ընկերություններ
Կատեգորիա:Չինաստանի լրատվամիջոցներ
Կատեգորիա:Չինացիներ
Կատեգորիա:Սոցիալական մեդիա
Կատեգորիա:Սոցիալական ցանցեր
Կատեգորիա:Վեբ 2.0
Կատեգորիա:Տեղեկատվական տեխնոլոգիաներ
Հրանտ Եպիսկոպոսյան

**Հրանտ Միքայելի Եպիսկոպոսյան** (), հայ ռազմական գործիչ, գեներալ-լեյտենանտ, ՀՀ ԱԱԾ պետի նախկին տեղակալ։

## Կենսագրություն
Հրանտ Եպիսկոպոսյանը ծնվել է 1957 թվականին, Երևանում, ծառայողի ընտանիքում։ 1974֊1979 թվականներին ուսանել է Երևանի Կառլ Մարքսի անվան պոլիտեխնիկական ինստիտուտում։ Բուհն ավարտելուց հետո աշխատանքի է նշանակվել Ալավերդու լեռնամետալուրգիական կոմբինատում։

1981 թվականին Եպիսկոպոսյանը անցել է ծառայության Հայկական ԽՍՀ պետական անվտանգության կոմիտեում։ Անվտանգության համակարգում նրա գործունեությունը շարունակվել է մինչև 1994 թվականը։

1994 թվականից հետո շուրջ վեց տարի աշխատել է ֆինանսատնտեսական կառույցներում՝ զբաղեցնելով ղեկավար պաշտոններ։ 2001֊2005 թվականներին վերադարձել է ուժային կառույցներ՝ նախ ծառայելով ՀՀ պաշտպանության նախարարության ռազմական ոստիկանությունում (2001֊2002), ապա ՀՀ ներքին գործերի նախարարությունում և ՀՀ ոստիկանությունում (2002֊2005)։

2005 թվականին կրկին անցել է ՀՀ ազգային անվտանգության ծառայություն՝ գործունեությունը կապելով սահմանադրական կարգի պահպանության և ահաբեկչության դեմ պայքարի գլխավոր վարչության հետ։ 2011 թվականին նշանակվել է ԱԱԾ պետի տեղակալ, իսկ 2014-ին՝ պետ։

Այդ նույն թվականին Եպիսկոպոսյանը նշանակվել է ՀՀ ազգային անվտանգության ծառայության տնօրենի առաջին տեղակալ։ 2016 թվականին, սեփական դիմումի համաձայն անցել է հանգստի։

2021 թվականի ապրիլի 15-ին իր համախոհների հետ հիմնել է «ԱԱԾ պահեստազորի սպաների միություն» հասարակական կազմակերպությունը և ընտրվել խորհրդի նախագահ։

2025 թվականի հոկտեմբերի 3-ին վրաերթի հետևանքով Եպիսկոպոսյանը գանգուղեղի կոտրվածք է ստացել և մի քանի օր անց մահացել։

## Մրցանակներ
* «Մարտական ծառայության» մեդալ (2011)
* «Հայրենիքին մատուցած ծառայությունների համար» 2-րդ աստիճանի մեդալ

## Ծանոթագրություններ


## Արտաքին հղումներ
* Մահացել է ԱԱԾ պետի նախկին տեղակալ, գեներալ-լեյտենանտ Հրանտ Եպիսկոպոսյանը
* Կենդանի փրկելիս սեփական մեքենայի տակ ընկած ԱԱԾ պետի նախկին տեղակալը մահացել է

Կատեգորիա:Գեներալ-լեյտենանտներ
Կատեգորիա:Մարտական ծառայության մեդալակիրներ
Պարանոց (աշխարհագրություն)

[մինի|[Սևանի թերակղզի|Սեւանի թերակղզին եւ դրա պարանոցը]]
[մինի|[Պանամայի պարանոցը]]
[մինի|[Թասմանիայի մերձակա Բրյունի կղզու պարանոցը]]

**Պարանոց**, հազվադեպ` **իսթմոս** (, պարանոց), ջրային տարածությամբ բաժանված երկու մայրցամաքն` իրար, կամ մայրցամաքը թերակղզուն միացնող ցամաքային շերտ: Պարանոցը ցամաքային կամուրջ է, որը երկու կողմից ողողվում է ջրով եւ իրար է կապում ցամաքի երկու հատվածներ: Ճահճաթումբը պարանոցի տեսակ է, որը բաղկացած է ցամաքալեզվակից կամ ծանծաղուտից, իսկ նեղուցը` պարանոցի ջրային համարժեքն է. դա ջրի` ցամաքի երկու կտորներների միջեւ ձգվող նեղ շերտ է, որն իրար է կապում ջրային երկու մեծ զանգվածներ:

Այն պարանոցը, որը ծածկվում է ջրի մակարդակի բարձրացման ժամանակ, կոչվում է սուզվող պարանոց: Պարանոցի երկայնքով կարող է կառուցված լինել ջրանցք, որով առաջինը փաստացի բաժանվում է երկու թերակղզու: Սակայն ջրանցքը, ի տարբերություն` նեղուցի, բնական ջրային տարածություն չէ, այլ` մարդակերտ:

## Նշանակություն
Պարանոցներն ունեն ռազմավարական նշանակություն` ջրանցքների կառուցման համար:

Պանամայի պարանոցում է կառուցվել Պանամայի ջրանցքը, որն իրար է կապում Ատլանտյան եւ Խաղաղ օվկիանոսները, մեծապես նվազեցնում է Ամերիկայի արեւելյան եւ արեւմտյան ափերի միջեւ ծովային ճանապարհորդության տեւողությունը: Պանամայի ջրանցքը հատելու համար անհրաժեշտ է 11–12 ժամ։

Սուեզի պարանոցում է կառուցվել Սուեզի ջրանցքը, որն իրար է կապում Կարմիր եւ Միջերկրական ծովերը, թույլ տալով կրկնակի կրճատել հեռավորությունը` Հնդկաստանից դեպի Եվրոպա:

Կորնթոսի պարանոցն իրար է կապում Պելոպոնեսը եւ բուն Հունաստանը։ Դրա երկարությունը 42 կմ է, լայնությունը՝ մինչեւ 16 կմ։ Հատվում է Կորնթոսի ջրանցքով։ Կոռնթոսի պարանոցը հնում կոչվում էր պարզապես Պարանոց, կամ հունարեն` Իսթմոս:

Կատանձարոյի պարանոցը Պիրենեյան թերակղզու ամենանեղ հատվածն է: Այն իրարից բաժանում է Տիրենյան եւ Հոնիական ծովերը: Հնում այն կոչվում էր` Մարկելինարայի պարանոց: Սպարտակի ապստամբության ընթացքում` Մարկոս Կրասսոսը ցանկացել է կառուցել պարիսպ դրա երկայնքով (մոտ 30 կմ), որպեսզի կասեցնի Սպարտակի առաջխաղաղացումը եւ կտրի մատակարարման ուղիները:

Պարանոցները հնում հաճախ օգտագործվել են որպես քարշուղի: Պարանոցները նաեւ կարեւոր դեր են խաղում ինչպե՛ս` կենսատեսակների տարբեր ուղղություններով տարածման, այնպես էլ` տարբեր կենսատոպերի մեկուսացման եւ պահպանման համար:

## Ծանոթագրություններ

Կատեգորիա:Աշխարհագրական եզրեր
Ֆրեդ Ռամսդել

**Ֆրեդերիկ Ջ. «Ֆրեդ» Ռեմսդել** (), ամերիկացի իմունոլոգ, Ֆիզիոլոգիայի կամ բժշկության բնագավառում Նոբելյան մրցանակի դափնեկիր (2025)։

## Կենսագրություն
Ֆրեդերիկ Ռեմսդելը ծնվել է 1960 թվականի դեկտեմբերի 4-ին ԱՄՆ Իլինոյս նահանգի Էլմհերսթ քաղաքում։

1983 թվականին ավարտել է Սան Դիեգոյի Կալիֆոռնիայի համալսարանը և ստացել կենսաբանության բակալավրի աստիճան։ Այնուհետև շարունակել է ուսումը Լոս Անջելեսի կալիֆոռնյան համալսարանում, որն ավարտել է 1987 թվականին և ստանալ իմունոլոգիայի դոկտորի աստիճան։

Ուսումն ավարտելուց հետո աշխատել է ԱՄՆ Ազգային առողջապահական ինստիտուտների համակարգում (Սիեթլ), իսկ 2016 թվականին դարձել է Սան Ֆրանցիսկոյում գտնվող Շոն Փարքերի քաղցկեղի իմունոթերապիայի ինստիտուտի ղեկավար։

2017 թվականին Ռեմսդելը, Ալեքսանդր Ռուդենսկին և Սիմոն Սակագուդին արժանացել են Կրաֆորդի մրցանակի՝ պոլիարթրիտի հետազոտությունների համար։

2025 թվականին Ռեմսդելը, Սիմոն Սակագուդին և Մերի Բրունկոուն արժանացել են Ֆիզիոլոգիայի կամ բժշկության ոլորտի Նոբելյան մրցանակի՝ «պերիֆերիկ իմունային հանդուրժողականության վերաբերյալ իրենց հայտնագործությունների համար»։

## Ծանոթագրություններ

## Արտաքին հղումներ
* Фред Рамсделл на сайте www.nobelprize.org 
* US, Japan-Based Trio Share Medicine Nobel for Immune Work 

 
Կատեգորիա:20-րդ դարի ամերիկացի գիտնականներ
Կատեգորիա:21-րդ դարի ամերիկացիներ
Կատեգորիա:Ամերիկացի բժիշկներ
Կատեգորիա:Ամերիկացի գիտնականներ
Կատեգորիա:Ամերիկացի նոբելյան մրցանակակիրներ
Կատեգորիա:Անձինք Իլինոյսից
Կատեգորիա:Գիտնականներ այբբենական կարգով
Կատեգորիա:Ամերիկացի կենսաբաններ
Կատեգորիա:Նոբելյան մրցանակակիրներ
E²

***e²***, իտալացի երգիչ և կոմպոզիտոր Էրոս Ռամացոտիի երկսկավառականոց ալբոմ-ժողովածուն, որը թողարկվել է Եվրոպայում և Լատինական Ամերիկայում 2007 թվականի հոկտեմբերի 26-ին։ Հրատարակությունը ներառում էր Ռամացոտիի լավագույն երգերը։

## Ալբոմի մասին
*e²-*ը նրա տասնչորսերորդ ալբոմն է (ներառյալ համերգներն ու ժողովածուները) և 1997 թվականի «*Eros*-»ից հետո լավագույն հիթերի երկրորդ հավաքածուն։

Ալբոմի առաջին սինգլը՝ «Non siamo soli»-ն իրենից ներկայացնում է վոկալ դուետ լատինաամերիկացի երգիչ Ռիկի Մարտինի հետ։

## Երգացանկ
### Առաջին սկավառակ
Առաջին սկավառակը պարունակում է չորս նոր երգ և տասնչորս թարմացված հիթ։

### Երկրորդ սկավառակ
Երկրորդ ձայնասկավառակը բաղկացած է տասնյոթ հիթերից, որոնք դուետով կատարվել են այլ հայտնի կատարողների հետ։

### DVD
DVD-ն թողարկվել է Իտալիայում։ Սկավառակը պարունակում էր տասներեք ընտրված տեսահոլովակ։

## Հորիզոնականներ չարթերում

## Ծանոթագրություններ

## Արտաքին Հղումներ
* Официальный сайт Эроса Рамаццотти

Կատեգորիա:2007 ալբոմներ
Կատեգորիա:Էրոս Ռամացոտիի ալբոմներ
Միջազգային արտակարգ տնտեսական լիազորությունների մասին օրենք

**Միջազգային արտակարգ տնտեսական լիազորությունների մասին օրենք** ()  1977 թվականին ընդունված Միացյալ Նահանգների օրենք, որը թույլ է տալիս Միացյալ Նահանգների նախագահին տնտեսական պատժամիջոցներ կիրառել տարբեր իրավիճակներում։

## Պարունակություն
Օրենքը թույլ է տալիս ԱՄՆ նախագահին, «Միացյալ Նահանգների ազգային անվտանգությանը, արտաքին քաղաքականությանը կամ տնտեսությանը անսովոր և արտակարգ սպառնալիքի» դեպքում, կիրառել տարբեր տնտեսական կարգավորման միջոցներ, այդ թվում՝ տնտեսական պատժամիջոցներ պետությունների և օտարերկրյա կազմակերպությունների ու անհատների նկատմամբ, ներառյալ գործարքների արգելափակումը և ակտիվների սառեցումը՝ սպառնալիքը վերացնելու համար: Եթե տեղի է ունենում փաստացի հարձակում ԱՄՆ-ի վրա, նախագահը կարող է նաև բռնագրավել այնպիսի պետության, խմբի կամ անձի սեփականությունը, որոնք աջակցել են հարձակմանը։ Օրենքը նախատեսում է նաև քրեական պատասխանատվություն պատժամիջոցները խախտելու համար՝ մինչև 20 տարի ազատազրկում և մինչև 1 000 000 ԱՄՆ դոլար տուգանք։

## Ծանոթագրություններ

Կատեգորիա:1977 ԱՄՆ-ում
Կատեգորիա:ԱՄՆ-ի քաղաքականություն
Կատեգորիա:Միջազգային պատժամիջոցներ
Մանֆրեդի Բենինատի

**Մանֆրեդի Բենինատի** (, ), իտալացի նկարիչ, որը հիմնականում աշխատել է յուղաներկով կտավ և ինստալյացիայի ժանրերում, չնայած նրա աշխատանքները ներառում են նաև գծանկար, քանդակագործություն, կոլաժ և ֆիլմեր։

## Կենսագրություն
Իրավաբանություն սովորելուց հետո, 1990-ականների սկզբին նա որոշ ժամանակ աշխատել է իտալական կինոարդյունաբերությունում։ Նա իր գեղարվեստական արտադրությունը սկսել է միայն 1999 թվականին գրազի արդյունքում՝ որպես ինքնուս նկարիչ։

2003 թվականին իր առաջին անհատական ցուցահանդեսից ի վեր Բենինատիի աշխատանքները լայնորեն ցուցադրվել են բիենալեներում (Լիվերպուլում, Ստամբուլում, Մարդինում, Աթենքում, Շանհայում, Սալոնիկում, Պրահայում, Վենետիկում) և աշխարհի տարբեր թանգարաններում (օրինակ՝ Հռոմի MAXXI և MACRO, Լոնդոնի Արվեստի թագավորական ակադեմիա և Հեյվարդ պատկերասրահ, Նյու Յորքի Փերիշի թանգարան և Լոս Անջելեսի Համերի թանգարան): 

Նրա աշխատանքները ներկայացվել են Նյու Յորքի Ջեյմս Քոհան, Տոկիոյի Թոմիո Կոյաման, Հռոմի Լորկան Օ՚Նիլի և Լոնդոնի Մաքս Վիգրամ պատկերասրահներում: 2005 թվականին եղել է չորս արվեստագետներից մեկը, որը ընտրվել է իր երկիրը ներկայացնելու Վենետիկի 51-րդ բիենալեում, որտեղ այն արժանացել է հանդիսատեսի մրցանակին՝ իտալական տաղավարի համար: 2006 թվականին Հռոմեական մրցանակի շրջանակներում ստացել է Հռոմի Ամերիկյան Ակադեմիայի կրթաթոշակ:

2014 թվականին Պեկինի Inside-Out արվեստի թանգարանը կազմակերպել է անհատական ցուցահանդես՝ «Բնությունը թատրոն է» խորագրով, իսկ 2016 թվականին Իտալիայի Կաստելբուոնո քաղաքի Museo Civico-ը կազմակերպել է Բենինատիի ստեղծագործության առաջին տասնհինգ տարիների անթոլոգիական ցուցահանդեսը:

## Ծանոթագրություններ

## Արտաքին հղումներ
* Официальный сайт

Կատեգորիա:Իտալացի արվեստագետներ
Կատեգորիա:Իտալացի նկարիչներ
Գրացիանո Բինի

**Գրացիանո Բինի** (, ), իտալացի ֆուտբոլիստ և մարզիչ: Խաղացել է պաշտպանի դիրքում։ Գրեթե ամբողջ կարիերան անցկացրել է Միլանի «Ինտերնացիոնալեում», եղել է թիմի ավագը։

## Կենսագրություն
Բինին «Ինտերի» ֆուտբոլային ակադեմիայի սան էր։ Այնտեղ նրան նկատել է թիմի գլխավոր մարզիչ Էլենիո Հերերան և հրավիրել հիմնական կազմ: Սերիա A-ում տասնյոթամյա Բինին իր նորամուտն է նշել 1972 թվականի մայիսի 7-ին «Սամպդորիայի» դեմ խաղում։ Միայն 1974 թվականին, երբ թիմը սկսել է մարզել Լուիս Սուարեսը, Բինին այլ երիտասարդ խաղացողների հետ միասին ձևավորել է 1970-ականների կեսերի «Ինտերի» հիմքը։ Նրան հաճախ համեմատում էին Ջաչինտո Ֆակետտիի հետ, որի կողքին Բինին սկսել է կարիերան։ 1970-ականների երկրորդ կեսին և 1980-ականների առաջին կեսին Բինին Միլանի «Ինտերի» առաջատար խաղացողներից մեկն էր և ավագը: Ակումբի հետ 1980 թվականին դարձել է Սերիա А-ի չեմպիոն, երկու անգամ՝ 1978 և 1982 թվականներին դարձել Է Իտալիայի գավաթակիր: 1981 թվականին Բինին «Ինտերի» հետ հասել է եվրոպական չեմպիոնների գավաթի կիսաեզրափակիչ, որում Ջուզեպպե Մեացցա մարզադաշտում կայացած տնային խաղում գրավել է Մադրիդի «Ռեալի» դարպասը, սակայն դա չի բավականացրել եզրափակիչ դուրս գալու համար:

Վերջին տարիներին «Ինտերում» Բինին հաճախ է վնասվածքներ ստացել։ Հատկապես ծանր էր 1984 թվականին մրցակցի հետ մենամարտում ստացած ոտքի վնասվածքը, որի պատճառով Բինին բաց է թողել գրեթե ամբողջ մրցաշրջանը։ Նա նաև զիջել է Ռիկարդո Ֆերիին՝ թիմում տեղի համար։: 1985 թվականին «Ինտերից» հեռանալուց հետո Բինին ևս երկու տարի հանդես է եկել «Ջենոայում»: Ընդհանուր առմամբ, 14 մրցաշրջաններում «Ինտերի» կազմում մասնակցել է 343 հանդիպման և դարձել 13 գոլի հեղինակ:

Ֆուտբոլիստի կարիերան ավարտելուց հետո Բինին անցել է մարզչական աշխատանքի։ Կարճ ժամանակով «Ինտերի» երիտասարդական կազմի մարզիչ աշխատելուց հետո 1999 թվականին նշանակվել է «Պյաչենցայի» երիտասարդ ֆուտբոլիստների հետ աշխատելու համար: Մեծ ֆուտբոլ դուրս բերած խաղացողների թվում են Ուգո Կամպանյարոն, Ռաջա Նաինգգոլան: 2009 թվականին Բինին հեռացել է «Պյաչենցայից» և սկսել է աշխատել Շվեյցարական «Բելինցոնայի» հետ: Նրանից հետո մարզել է ազատ գործակալներին:

## Ձեռքբերումներ
«**Ինտերնացիոնալե»**
* Իտալիայի չեմպիոն (1)՝ 1979/80
* Իտալիայի գավաթակիր (2)՝ 1977/78, 1981/82

## Ծանոթագրություններ

 
Կատեգորիա:Ինտեր Միլանի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Կրեմոնեզեի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Իտալացի ֆուտբոլային մարզիչներ
Կատեգորիա:Տղամարդկանց ֆուտբոլի պաշտպաններ
Մատիա Կասանի

**Մատիա Կասանի** (, ), իտալացի ֆուտբոլիստ, որը խաղացել է պաշտպանի դիրքում։ Իտալիայի ազգային հավաքականի նախկին անդամ։

## Կարիերա
Մատիա Կասանին «Յուվենտուսի» երիտասարդական համակարգի սան է, և երիտասարդական թիմում խաղալու ժամանակ համարվել է ակումբի լավագույն խաղացողներից մեկը: 2002 թվականի նոյեմբերի 13-ին նորամուտն է նշել «Յուվենտուսի» կազմում՝ փոխարինելով Մարսելո Սալասին Չեմպիոնների լիգայի «Դինամոյի» դեմ արտագնա խաղում: 2003 թվականի հունվարին վարձավճարով տեղափոխվել է «Սամպդորիա»: 2003 թվականի մայիսի 12-ին նորամուտն է նշել ակումբի կազմում Սերիա A-ի «Տերնանո» ակումբի դեմ խաղում և ընդհանուր առմամբ խաղացել է 2 խաղ։ Խաղադաշտում րոպեների պակասի պատճառը Ստեֆանո Սակետտին և Նենադ Սակիչն էին, որոնք ամուր տեղ ունեին թիմի մեկնարկային կազմում։ 2003 թվականի հունիսին վերադարձել է «Յուվենտուս»:

2003 թվականի ամռանը վարձավճարով տեղափոխվել է Վերոնա՝ ամենամյա երկարաձգման հնարավորությամբ: Նա ակումբում անցկացրել է ընդհանուր առմամբ 3 տարի՝ դառնալով թիմի մշտական ​​մեկնարկային խաղացող: Ստացել է նաև « Ջանլուկա Ձամբրոտա կրտսեր» մականունը:

2006/07 մրցաշրջանում Կասանին տեղափոխվել է «Պալերմո»: Նորամուտը թիմի կազմում նշել է 2006 թվականի սեպտեմբերի 10-ին՝ «Ռեջինայի» դեմ խաղում (4:3), այնուհետև խաղացել է կանոնավոր կերպով և իր առաջին մրցաշրջանում օգնել է ակումբին զբաղեցնել 5-րդ տեղը Սերիա A-ում։ Հաջորդ մրցաշրջանում խփել է իր կարիերայի առաջին գոլը իր նախկին ակումբի՝ «Յուվենտուսի» դեմ խաղում, որի արդյունքում «ռոսաներոները» 3-2 հաշվով հաղթանակ են տարել «բիանկոներիների» նկատմամբ: 2008 թվականի հոկտեմբերի 14-ին Կասանին երկարաձգել է պայմանագիրը ակումբի հետ մինչև 2013 թվականը: 2009 թվականի հոկտեմբերի 18-ին հասել է Սերիա A-ում անցկացրած 100 խաղի սահմանագծին։ Նույն թվականի դեկտեմբերի 6-ին Կասանին առաջին անգամ կրել է ակումբի ավագի թևկապը՝ Ֆաբրիցիո Միկոլիի և Ֆաբիո Լիվերանիի բացակայության պատճառով։

2011 թվականի օգոստոսի 24-ին «Ֆիորենտինան »վարձակալել է Կասանիին՝ գնելու իրավունքով: 2012 թվականի հուլիսի 2-ին «Ֆիորենտինան» ամբողջությամբ գնել է Կասանիի տրանսֆերը:

## Միջազգային կարիերա
Կասանին Իտալիայի ազգային հավաքականի կազմում նորամուտը նշել է 2009 թվականի նոյեմբերի 18-ին՝ Շվեդիայի դեմ ընկերական խաղում՝ փոխարինելով  Քրիստիան Մաջոյին:

## Ծանոթագրություններ

## Արտաքին հղումներ
* Профиль на figc.it

Կատեգորիա:Բարիի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Պալերմոյի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Ֆիորենտինայի ֆուտբոլիստներ
Տղամարդկային, կանացի

**«Տղամարդկային, կանացի»,** Ժան-Լյուկ Գոդարի ֆիլմը՝ հիմնված Գի դը Մոպասանի ստեղծագործության հիման վրա: Ֆիլմի համար Ժան-Պիեռ Լեոն արժանացել է Բեռլինի 16-րդ կինոփառատոնի արծաթե արջը (1966) մրցանակին:

## Սյուժե
Փոլը երիտասարդ է, որը նոր է զորացրվել բանակից և փորձում է կողմնորոշվել կյանքում։ Նա հանդիպում է Մադլեն անունով մի աղջկա, որն աշխատում է նորաձևության ամսագրում, և նրա ընկերուհին օգնում է նրան այնտեղ աշխատանք գտնել։ Մինչդեռ Մադլենը սկսում է փոփ աստղի կարիերա կառուցել։ Նրանք սկսում են հանդիպել, սակայն Մադլենի ընկերուհիները նախանձում են նրա և Փոլի հարաբերություններին և Մադլենի հաջողությանը: Փոլի ընկերը շեղում է նրան քաղաքական գործունեությամբ, նրանք ընդվզում են Վիետնամյան պատերազմի և կապիտալիզմի դեմ: Ամբողջ ֆիլմի ընթացքում Փոլը չունի հիմնական բնակարան: Նա ժառանգություն է ստանում մորից և գնում բնակարան նորակառույց տանը, որտեղ նա մահանում է անհեթեթ կերպով, լուսանկարչության ժամանակ տան կառույցից ցած ընկնելով: Մադլենը հղի է, սակայն չգիտի՝ կթողնի՞ երեխային:

Ֆիլմը կազմված է հերոսների երկխոսություններից, որի մեջ խառնված են բռնության գրոտեսկային տեսարաններ և տարօրինակ վարք ունեցող մարդիկ։ Հաղորդակցության տեսարանները ընդհատվում են Փարիզի կյանքի, կերպարների աշխատանքի և հանգստի մասին կադրերի կտրվածքներով, որոնք վերադրվում են Փոլի, Մադլենի և Բրիջիտ Բարդոյի (ովքեր դեր են խաղացել սերիայում) մենախոսություններով և միջտեքստային ներդիրներով, որոնք ուղեկցվում են կրակոցի ձայնով։ Միջտեքստերի բովանդակությունը ուղիղ կապ չունի սյուժեի հետ: Վերջնական ներդիրներից մեկում գրված է. «Այս ֆիլմը կարելի է անվանել «Մարքսի և Կոկա-Կոլայի երեխաները»։

## Դերերում
* Ժան-Պիեռ Լեո - Փ*ոլ*
* Շանտալ Գոյա - *Մադլեն*
* Մառլեն Ժոբեր - *Էլիզաբեթ*
* Միշել Դեբոր - *Ռոբեր*
* Կատրին-Իզաբել Դյուպորտ - *Կատրին-Իզաբել*
* Էվա-Բրիթ Ստրանդբերգ - *Կինը կինոյում*
* Բիրգեր Մալմստեն - *տղամարդը կինոյում*
* Իվ Աֆոնսո - *ինքնասպան*
* Անրի Ատալ
* Բրիժիտ Բարդո - *դերասանուհի*

## Մրցանակներ և անվանակարգեր
### Մրցանակներ

* **[[1966]]** **- [[Բեռլինի կինոփառատոն]]**
** Պատվավոր հիշատակում (Ինտերֆիլմ մրցանակ) - Ժան-Լյուկ Գոդար
** Լավագույն դերասան - Ժան-Պիեռ Լեո
** Լավագույն ֆիլմ երիտասարդության համար - Ժան-Լյուկ Գոդար

### Անվանակարգեր
* **[[1966]]** **- [[Բեռլինի կինոփառատոն]]**
** «Ոսկե արջ» - Ժան-Լյուկ Գոդար
** Արծաթե արջ տղամարդու լավագույն դերի համար - Ժան-Պիեռ Լեո

## Ծանոթագրություններ

## Հղումներ
* ֆիլմի պաշտոնական էջը
* 
*  
* Александр Тарасов. Գոդարը ինչպես Վոլտերը

Կատեգորիա:1966 ֆիլմեր
Կատեգորիա:Ժան Լյուկ Գոդարի ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիական ֆիլմեր
Ֆաբիո Ռովացցի

**Ֆաբիո Պիկոլրովացցի**, (, որը հայտնի է որպես **Ֆաբիո Ռովացցի** (, ), իտալացի երգիչ, ռեփեր, վիդեոբլոգեր և դերասան։ Սսովորել է պրոդյուսերների դպրոցում։

## Կենսագրություն
Ծնվել է Միլանի Լամբրատե թաղամասում։ Փոքր տարիքում նշել է, որ լսել է Ֆրենկ Զապպայի, Elio e le Storie Tese-ի և The Who-ի երաժշտությունը։ 2016 թվականի սեպտեմբերի 11-ին Ռովացցին հայտնվեց իտալական ժամանցային հաղորդման՝ *Quelli che... il Calcio*-ի հյուրերի ցանկում։ 2016 թվականի փետրվարի 29-ին նա իր սոցիալական ցանցերի էջերում հրապարակեց «Andiamo a comandare» երգի տեսանյութը, որը ստեղծվել էր Two Fingerz-ի Դաբսի հետ համատեղ։ Երգը լայն տարածում գտնելուց հետո այն պաշտոնապես թողարկվեց Newtopia (Universal Music Group) լեյբլի կողմից և հնչեց տարբեր իտալական ռադիոկայաններում՝ դառնալով ամառային հիթ։ Սինգլը մտավ իտալական հիթ շքերթ՝ 2016 թվականի հուլիսի 29-ին զբաղեցնելով առաջին հորիզոնականը և ստանալով Պլատինե սերտիֆիկատ։ Նույն ժամանակահատվածում Ռովացցին մասնակցեց մի շարք երաժշտական փառատոների, այդ թվում՝ Coca-Cola Summer Festival-ի չորրորդ թողարկմանը։ 2016 թվականին նա նաև հայտնվեց J-Ax-ի և Fedez-ի «Vorrei ma non posto» երգի տեսահոլովակում, ինչպես նաև Գաբրի Պոնտեի «Che ne sanno i 2000» տեսահոլովակում։ 2016 թվականի սեպտեմբերի 11-ից նա դարձավ Rai 2-ի *Quelli che il calcio*-ի մշտական հյուր, իսկ օգոստոսի 28-ին մասնակցեց երաժշտական հեռուստաշոուին՝ *Bring the Noise*։

Նույն տարվա դեկտեմբերի 2-ին նա թողարկեց իր երկրորդ սինգլը՝ «Tutto molto interessante», որի համար նույն օրը ներկայացվեց տեսահոլովակ։

2017 թվականի մայիսի 19-ին թողարկվեց նրա երրորդ սինգլը՝ «Volare», Ջաննի Մորանդիի մասնակցությամբ։ Նույն տարվա ամռանը Big Babol ընկերությունը ներկայացրեց գովազդային երգ՝ «Solo se ci sei te», Ռովացցիի մասնակցությամբ։

2018 թվականին Ռովացցին գլխավոր դերով հանդես եկավ Գենարո Նունցիանտեի ռեժիսորությամբ նկարահանված «Il vegetale» ֆիլմում։ Նույն թվականի հուլիսի 13-ին թողարկվեց նրա չորրորդ սինգլը՝ «Faccio quello che voglio»։

2019 թվականի ամռանը թողարկվեց ևս մեկ երգ՝ «Senza pensieri», որը Ռովացցին կատարեց իտալական երգիչներ J-Ax-ի և Լորեդանա Բերտեի հետ։ Բուդապեշտում Ուիլ Սմիթի կազմակերպած *Gemini Man* ֆիլմի պրեմիերայի ժամանակ Ռովացցին հանդիպեց Սմիթին հյուրանոցում. նրանց երկուսի մասնակցությամբ տեսանյութը հրապարակվեց YouTube-ում և դարձավ վիրուսային։ Հետագայում՝ 2020 թվականին, երբ Ֆաբիոն իր կնոջ հետ գտնվում էր Հոլիվուդում, նա այցելեց Ռոբերտ Դաունի կրտսերի «Դուլիթլ» ֆիլմի իտալական մամուլի հանդիպմանը, որտեղ էլ հանդիպեց Դաունիին անձամբ։

## Հնչյունավորման դերեր
*Ռալֆն ընդդեմ ինտերնետի 
*Աստղային պատերազմներ. Ստորմտրուպեր
**Call of Duty: Modern Warfare* — Մորտե

## Ծանոթագրություններ

## Արտաքին հղումներ

*
* Fabio Rovazzi at Allmusic
* Fabio Rovazzi at Musicbrainz

Կատեգորիա:Իտալացի դերասաններ
Կատեգորիա:Իտալացի երգիչներ
…quando tu mi spiavi in cima a un batticuore…

***…quando tu mi spiavi in cima a un batticuore…***, իտալացի երգչուհի Մինայի տասնիններորդ ստուդիական ալբոմը, որը թողարկվել է 1970 թվականին PDU լեյբլի կողմից։ Ալբոմը զբաղեցրել է առաջին հորիզոնականը իտալական հիթ-շքերթում։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Ծանոթագրություններ

## Արտաքին հղումներ
* 

Կատեգորիա:1970 ալբոմներ
Կատեգորիա:Մինայի ալբոմներ